Krasnii Holm

Krasnii Holm ( «čoma kukkaz») om Venäman lidn da lidnankund Tverin agjan pohjoižpäivnouzmas. Se om Krasnii Holman ümbrikon (edel vn 2020 semendkud — rajonan) administrativine keskuz.

 Istorii 
Eländpunkt mainitase ezmäižen kerdan vl 1518 jumalankodin Spas Holmal-torguindžiloks (). Se sai makundan lidnan statusad vl 1776 udenke nimenke. Vl 1899 saudihe ühtennimišt raudtestancijad žilho, sarakon lopstancijad «Bologoje — Ribinsk»-jonospäi.

Krasnii Holm šingotase elektromehanižel tegimelSeifiden edheotandan sait (oldi-safe.ru).  (seifad i varmitadud škapad oružjan täht, mangalad, ende vezifil'trad armijan täht) i mebel'fabrikalKrasnii Holman mebel'fabrikan sait (khmebel.ru).  (ištmed).

 Geografijan andmused 
Lidn sijadase ümbrikon suvipäivlaskmas, Neledin-jogen randoil (, Mologan i Volgan bassein), 150 m ü.m.t. keskmäižel korktusel. Neledin lankteb Mogoč-jogehe () ani lidnan röunan taga.

Matkad Tverihesai om 176 km suvipäivlaskmha avtotedme. Lähembaine lidn om Bežeck 40 km suvipäivlaskmha avtol.

 Tobmuz 
Neledino-žilo (327 rist. vl 2010) i Gluncovo-külä (167 rist. vl 2010) mülüiba lidnankundha Krasnii Holman ližaks. Lidnankundan pind oli 13,93 km².

Lidnankundan pämez' oli Nina Gribova vn 2013 sügüz'kuspäi.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 5 608 ristitud, lidnankundan — 6 102 ristitud, rajonan viž ühesandest. Kaik 5 234 ristitud elihe lidnas i 5 710 ristitud kaikes lidnankundas vl 2017. Kaikiš suremb lidnan ristitišt oli 7 900 eläjad vl 1992.

Ortodoksižen hristanuskondan koume pühäpertidKrasnii Holman pühäpertid sobory.ru-saital.  oma kaičenus i saudud lidnas: kaks' jumalanpertid i časoun'. Üks' kellčuhunduz (1870) jäi lidnan Stroican päjumalanpertišpäi (rušihe vl 1930). Spasan Toižetamižen päjumalanpert' om pandud mantazole. Ph. Antonii Krasniiholmalaižen mez'jumalankodi (vspäi 1461) om muretud lujas, sijadase ühtes kilometras lidnaspäi, vspäi 2017 puine časoun' radab siš. 

Lapsiden opendusen aluzkundad oma päivkodi, keskškol. Krasnii Holman kolledžKrasnii Holman kolledžan sait (krhcollege.ru).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Lidnan i Krasnii Holman ümbrikon tobmuden sait (krholm.ru). 
 Enččen lidnankundan tobmuden sait (krholm-adm.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Tverin agjan lidnad
*